Jolanta Lebednykienė-Butėnaitė

**Jolanta Lebednykienė-Butėnaitė** (g. 1952 m. vasario 1 d. Trakuose) – Lietuvos kultūros veikėja, kultūros vadybininkė, galerininkė.

## Biografija
1958–1965 m. mokėsi Trakų internatinėje mokykloje, 1965–1966 m. – Panevėžio 2-ojoje vid. mokykloje, 1966–1969 m. – Panevėžio 4-ojoje vid. mokykloje, 1969–1972 m. studijavo KPI ir VISI, 1972–1975 m. – Panevėžio Juozo Miltinio dramos teatro studijoje, 1977–1983 m. – VU Filologijos fakultete, įgijo filologo, dėstytojo kvalifikaciją.

1980–1990 m. – Panevėžio 2-osios vid. mokyklos lotynų k., lietuvių k. ir literatūros mokytoja, 1990–2016 m. – Panevėžio miesto dailės galerijos direktorė, 2004–2006 m. – KTU Panevėžio instituto Vadybos ir administravimo fak. kultūros vadybos dėstytoja.  

1996–2016 m. Lietuvos meno galerininkų asociacijos narė (1998–2011 m. – Valdybos narė), 1997–1999 m. Keramikos tūkstantmečio pasaulinės patariamosios tarybos (Niujorkas, JAV) narė, 2005–2016 m. Tarptautinės keramikos akademijos (*The International Academy of Ceramics* (IAC), (Ženeva) narė.

## Veikla
Ilgametė Panevėžio miesto dailės galerijos direktorė (1990–2016 m.), Panevėžio tarptautinių keramikos simpoziumų organizatorė, parodų kuratorė, Panevėžio tarptautinių keramikos simpoziumų kūrinių kolekcijos sudarytoja, , .

Svarbiausios kuruotos parodos:

* Parodos "Baltic Ceramics" lietuvių darbų ekspozicija, 1996–1999 m., East Karolina University, Pembroke State University, University of North Carolina-Charlotte, Fayetteville State University, NCSU Crafts Center, Appalachian State University, Weber State University Kalamazoo Art Center, Winston Salem State University, JAV
* Lietuvių keramikos paroda "Slapti malonumai: lietuviška versija", JAV Nacionalinės keramikos meno švietimo tarybos (NCECA) konferencija, 1997, Las Vegas, JAV 
* Lietuvių keramikos paroda "Slapti malonumai: lietuviška versija", 1997, Šiuolaikinio meno centras, Vilnius 
* Lietuvos keramika, 1999, Gmundeno ežero pilis, Austrija
* Nežinoma XX a. dailė. Tarptautinių Panevėžio keramikos simpoziumų lietuviška kolekcija, 2001, LDS galerija „Arka“, Vilnius
* Panevėžio tarptautinių keramikos simpoziumų kolekcija, 2003, 2011–2015 m., Lietuvos Respublikos Prezidentūros parkas, Vilnius
* Panevėžio tarptautinių keramikos simpoziumų kūrinių rinkinys, 2005, Het Bildto municipaliteto Sint Jacobiparochie miestelio bažnyčia, Olandija
* Panevėžio tarptautinių keramikos simpoziumų kūrinių rinkinys, 2007, Lietuvos Respublikos ambasados Varšuvoje Lietuvos centras, Lenkija 
* Panevėžio tarptautinių keramikos simpoziumų kūrinių rinkinys, 2014, Daugpilio istorijos ir meno muziejus, Latvija
* Panevėžio tarptautinių keramikos simpoziumų kūrinių rinkinys, 2014, Bernardinų sodas, Vilnius

Dalyvavo JAV Nacionalinės keramikos meno švietimo tarybos NCECA konferencijose (1996, 1997, 2004), kur pristatė Panevėžio tarptautinius keramikos simpoziumus. 42-ojoje Tarptautinės keramikos akademijos asamblėjoje skaitė pranešimą „Tarptautiniai keramikos simpoziumai Lietuvoje“ (Ryga, Latvija, 2006). 43-ojoje Tarptautinės keramikos akademijos asamblėjoje pristatė leidinį „Panevėžio Tarptautiniai keramikos simpoziumai 1996–2006" (Sianas, Kinija, 2008). Paruošė pranešimą „Panevėžio tarptautinių  keramikos simpoziumų kūrinių kolekcija“ 1-osios Latvijos tarptautinės keramikos bienalės konferencijai „Asmenybė, spalva, gamta, muzika“ Daugpilio Marko Rothko meno centre (Daugpilis, Latvija, 2016).

Parodų „Aukštaitijos dailė“ iniciatorė ir kuratorė (1995, 2005, 2006, 2008, 2010, 2012, 2014).

2008 m. – Lietuvos studijų kokybės vertinimo centro Dailės studijų programų vertinimo ekspertė, 2014, 2016 – 3-iosios ir 4-iosios Vilniaus keramikos meno bienalės vertinimo komisijos narė. 

2013–2015 m. – ES finansuojamo investicinio projekto „Panevėžio miesto dailės galerijos plėtra“ vadovė.

## Bibliografija

* Tarptautiniai keramikos simpoziumai Panevėžyje. "Mokslas ir gyvenimas". – Vilnius, 1996, nr. 3, p. 16-17, iliustr. 
* The Panevezys Contemporary Ceramics Collection. "Kerameiki Techni" (International Ceramic Art Review), 1998, nr. 29, p. 30-32,  iliustr., (Graikija).  
* 42-oji keramikos asamblėja. Keramikos simpoziumai Lietuvoje. Lietuvos dailininkų sąjungos almanachas "Dailė/Art’". – Vilnius, 2006, nr. 2 (48), p. 11-26, iliustr. 
* Panevėžys. Senovė ir dabartis: Fotoalbumas (sud. Jolanta Lebednykienė). – Vilnius: Vaga, 2003. – 158 psl.: iliustr. – 
* Panevėžio tarptautiniai keramikos simpoziumai: Teorinių konferencijų pranešimų rinkinys; Fotokronika: veidai. – Panevėžys: Panevėžio miesto dailės galerija, 2003. 2 kn., 132 psl.: iliustr.
* Panevėžio tarptautiniai keramikos simpoziumai 1996–2006 (sud. ir įvadinio straipsnio autorė Jolanta Lebednykienė). – Panevėžys: Panevėžio miesto dailės galerija, 2007. – 144 psl. –  
* Panevėžio apskrities menas: profesionalioji dailė, tautodailė (sud. ir tekstų autorė Jolanta Lebednykienė). – Panevėžys: Panevėžio apskrities viršininko administracija, 2008. – 107 psl. – 
* Juozas Lebednykas: skulptūra, metalo plastika, piešiniai: Parodos katalogas (sud. Jolanta Lebednykienė). – Panevėžys: Panevėžio miesto dailės galerija, 2002. – 60 psl.: iliustr. – 
* Aukštaitijos dailė ‘2005: Parodos katalogas (sud. Jolanta Lebednykienė). – Panevėžys: Panevėžio miesto dailės galerija, 2005. –  72 psl.: iliustr. – 
* Aukštaitijos dailė ’2006. Meno objektų paroda ,,Langas“: Parodos katalogas (sud. Jolanta Lebednykienė). – Panevėžys: Panevėžio miesto dailės galerija, 2006. –  36 psl.: iliustr. – 
* Juozas Lebednykas. Skulptūra: Parodos katalogas (sud. Jolanta Lebednykienė). – Panevėžys: Panevėžio miesto dailės galerija, 2007. –  42 psl.: iliustr. – 
* Aukštaitijos dailė ’2008. Paroda ,,Talismanas”: Parodos katalogas (sud. Jolanta Lebednykienė). – Panevėžys: Panevėžio miesto dailės galerija, 2008. – 76 psl.: iliustr. – 
* Aukštaičių dailininkų kraštiečių kūrybos paroda: Parodos katalogas (sud. Jolanta Lebednykienė). – Panevėžys: Panevėžio miesto dailės galerija, 2008. –  22 psl.: iliustr. – 
* Panevėžio dailės dienos ’2009: Parodos katalogas (sud. Jolanta Lebednykienė). – Panevėžys: Panevėžio miesto dailės galerija, 2009. –  63 psl.: iliustr. – 
* Aukštaitijos dailė ’2012. Perpetuum mobile: Parodos katalogas (sud. Jolanta Lebednykienė). – Panevėžys: Panevėžio miesto dailės galerija, 2012. – 78 psl.: iliustr. – ISSN  2335-2345
* Panevėžio Tarptautinė fotografijos bienalė 2011–2013: Parodos katalogas (sud. Jolanta Lebednykienė). – Panevėžys: Panevėžio miesto dailės galerija, 2013. – 72 psl.: iliutr. – 
* Aukštaitijos dailė ’2014. Quo vadis: Parodos katalogas (sud. Jolanta Lebednykienė). – Panevėžys: Panevėžio miesto dailės galerija, 2014. – 68 psl.: iliustr. – ISSN 2335-2345
* Stasio Eidrigevičiaus paroda „Fantazijos pratybos“: Parodos katalogas (sud. Jolanta Lebednykienė). – Panevėžys: Panevėžio miesto dailės galerija, 2014. – 36 psl.: iliustr. – 
* XXI  tarptautinis keramikos simpoziumas. Panevėžys: Panevėžio miesto dailės galerija, 2016: Parodos katalogas (sud. ir įvadinio straipsnio autorė Jolanta Lebednykienė). – Panevėžys, 2016. – 22 psl.: iliustr.

## Stipendijos, apdovanojimai
*1994 – Atviros Lietuvos fondo Sorošo Šiuolaikinio Meno Centro Lietuvoje stipendija Tarptautinių keramikos simpoziumų Panevėžyje penkerių metų darbų kolekcijos katalogo leidybai

*1997 – Atviros Lietuvos fondo stipendija Lietuvių keramikos parodos „Slapti malonumai: lietuviška versija“ parengimui ir pristatymui  metinėje JAV Nacionalinės keramikos meno švietimo tarybos (NCECA) konferencijoje „Slapti malonumai“ (Las Vegas, JAV)

*2004 – Edukacinė Valstybės stipendija dalyvavimui 38-ojoje metinėje JAV Nacionalinės keramikos meno švietimo tarybos (NCECA) konferencijoje „Tyrinėjimai, inspiracijos: meno ir mokslo alchemija“ (Indianapolis, Indiana, JAV)

*1996, 1999 – suteiktas labiausiai nusipelniusios kultūros srityje panevėžietės garbės vardas

*2016 – Panevėžio miesto savivaldybės kultūros ir meno premija

## Šaltiniai